Den ukuelige ildsjæl har gennem imponerende 44 år været en markant frivillig i klubben, og det har både været som træner, udvalgsmedlem, bestyrelsesmedlem og formand af flere omgange. For sit enorme virke i fodboldens tjeneste blev han til klapsalver fra 150 deltagere på DBU Jyllands delegeretmøde hædret med DBU Jyllands Rejselegat 2022 i Herning Kongrescenter lørdag 12. marts. Stor betydning for klubben Rejselegatet er en pris, som hvert år uddeles til en helt ekstraordinær fodboldfrivillig, som for at komme i betragtning til hæderen skal have ydet en ulønnet indsats for jysk og dansk fodbold i minimum 30 år. Fra talerstolen i Herning berettede nordjyske Kristian Nørgaard Thomsen, formand i DBU Jylland Region 1, at Søren Jensen betydning er uvurderlig. - Sørens betydning for klubben er og har været kæmpestor, og han er altid villig til at give en hånd med - uanset hvor stor eller lille opgaven måtte være. Han ved alt, hvad der foregår i klubben og er dagligt i kontakt med flere aktører omkring klubben. Hustru også hædret Den fornemme hæder er ikke fremmede hjemme hos familien Jensen i Fjerritslev. For Søren Jensens hustru, Mette Lykke Jensen, modtog i 2017 samme hæder fra DBU Jylland. Mette Lykke Jensen styrer klubbens økonomi og har gjort det omtrent lige så længe som Søren Jensen har været aktiv i Fjerritslev IF Fodbold. Som modtager af rejselegatet får man en tur til en af herrelandsholdets udekampe sammen med en samlever.
Søren Jensen er nærmest synonym med den nordjyske fodboldklub Fjerritslev IF.